Søndag blussede ilden op i anhængeren, da man forsøgte at fjerne last fra den lastbil, en litauisk lastbilchauffør omkom i natten til lørdag.

Natten til lørdag omkom en litauisk lastbilchauffør, efter hans lastbil brød i flammer på en rasteplads ved Trafikcentret i Sæby. Flammerne opstod omkring klokken 03:00 fredag nat, og noget tyder på at flammerne ikke var blevet slukket godt nok. Søndag formiddag opstod der nemlig ild i anhængeren til lastbilen, da der skulle fjernes last fra anhængeren. - Nogle gløder har tilsyneladende ligget og ulmet, og da man skiller pallerne fra hinanden, opstår der flammer, siger vagtchefen ved Nordjyllands Politi, Mogens Hougesen. Vagtchefen oplyser også, at brandvæsnet kom på stedet, og ilden blev hurtigt slukkede igen. Ingen kom noget til. Det er endnu uklart, hvordan branden opstod natten til fredag. I starten af den kommende uge, vil politiets elteknikere se nærmere på lastbilen, for at finde frem til årsagen.